PMIndiaData/PMIndiaSum huggingface dataset:
મંત્રીમંડળે પૂણે મેટ્રો રેલ પ્રોજેક્ટના પ્રથમ તબક્કાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં પૂણે મેટ્રો રેલ પ્રોજેક્ટના પ્રથમ તબક્કાના વિકાસની મંજૂરી આપવામાં આવી છે. પૂણે મેટ્રો રેલ કોરિડોર બે કોરિડોર એટલે કે કોરિડોર-1 (પિમ્પરી ચિંચવાડ મ્યુનિસિપલ કોર્પોરેશન (પીસીએમસી)થી સ્વરગેટ)ના 16.589 કિમીની લંબાઈ (11.57 કિમી એલીવેટેડ અને 5.019 કિમી અંડરગ્રાઉન્ડ) અને કોરિડોર-2 (વનાઝથી રામવાડી)ના 14.665 કિમી (સંપૂર્ણપણે એલીવેટેડ) સાથે 31.254 કિમીની લંબાઈને આવરી લેશે. મેટ્રો રેલ કોરિડોરના સંપૂર્ણ નિર્માણનો ખર્ચ રૂ. 11,420 કરોડ થશે. આ મેટ્રો કોરિડોરનો લાભ પૂણે મેટ્રોપોલિટન વિસ્તારની અંદાજે 50 લાખની વસતિને થશે. વિસ્તૃત પ્રોજેક્ટ રિપોર્ટ (ડીપીઆર) મુજબ કામગીરી શરૂ થયાની તારીખથી પાંચ વર્ષમાં પૂર્ણ થશે. મંજૂર વ્યવસ્થા રોજિંદા મુસાફરોને અતિ જરૂરી જોડાણ પ્રદાન કરશે તથા પૂણે મેટ્રોપોલિટન વિસ્તારમાં અતિ ગીચ અને ટ્રાફિક ધરાવતા રુટમાંથી પસાર થશે તેવી અપેક્ષા છે. તેનાથી ટ્રાફિકની ગીચતામાં નોંધપાત્ર ઘટાડો થશે તથા શહેરમાં ઝડપી, અનુકૂળ, સલામત, પ્રદૂષણમુક્ત અને વાજબી સામૂહિક પરિવહન સ્થાપિત થશે, જે વધુ વિકાસમાં પ્રદાન કરશે અને વિસ્તારની સમૃદ્ધિ લાવશે. પૂણે મેટ્રોપોલિટન વિસ્તારનો વિકાસ અને સમૃદ્ધિ રાષ્ટ્રના વિકાસ અને સમૃદ્ધિમાં પણ પ્રદાન કરશે. પ્રોજેક્ટનો અમલ મહારાષ્ટ્ર મેટ્રો રેલ કોર્પોરેશન લિમિટેડ (મહા-મેટ્રો) દ્વાર થશે, જે ભારત સરકાર અને મહારાષ્ટ્ર સરકારની 50:50 સંયુક્ત માલિકીની કંપની હશે. પ્રોજેક્ટને મેટ્રો રેલવે (નિર્માણ કામગીરી) ધારા, 1978, મેટ્રો રેલવેઝ (કામગીરી અને જાળવણી) ધારા, 2002 અને રેલવે ધારા, 1989, જેમાં સમયાંતરે થયેલા સુધારાના કાયદેસર માળખા હેઠળ આવરી લેવામાં આવશે. ભારત સરકાર (જીઓઆઈ) અને મહારાષ્ટ્ર સરકાર (જીઓએમ) વચ્ચેનું સંયુક્ત સ્પેશિલ પર્પઝ વ્હિકલ (એસપીવી) નાગપુર મેટ્રો રેલ કોર્પોરેશન લિમિટેડ (એનએમઆરસીએલ)ને મુંબઈ મેટ્રોપોલિટન રિજનની બહાર મહારાષ્ટ્ર રાજ્યમાં પૂણે મેટ્રો રેલ પ્રોજેક્ટના પ્રથમ તબક્કા સહિત તમામ મેટ્રો પ્રોજેક્ટ્સના અમલ માટે મહારાષ્ટ્ર મેટ્રો રેલ કોર્પોરેશન લિમિટેડ (મહા-મેટ્રો)માં પુનર્ગઠિત કરવામાં આવશે. પ્રોજેક્ટને દિલ્હી, બેંગાલુરુ, ચેન્નાઈ, કોચી, નાગપુર વગેરેમાં અન્ય મેટ્રો રેલ પ્રોજેક્ટ્સમાંથી અનુભવ અને બોધપાઠનો લાભ મળશે. પૃષ્ઠભૂમિ: પૂણે મેટ્રોપોલિટન વિસ્તારમાં પૂણે મ્યુનિસિપિલ કોર્પોરેશન (પીએમસી), પિમ્પરી ચિંચવાડ મ્યુનિસિપલ કોર્પોરેશન (પીસીએમસી) સામેલ છે. પૂણે અને ખડકી એમ બંને કેન્ટોન્મેન્ટ વિસ્તારોમાં ઝડપથી વસતિ વધી રહી છે. વર્ષ 2001ની વસતિ ગણતરી મુજબ, પૂણે શહેરી સમુદાયની વસતિ 4.99 મિલિયન હતી, જે વર્ષ 2001ની વસતિ ગણતરીમાં 3.57 મિલિયન હતી. એક અંદાજ મુજબ, આ સમુદાયની વસતિ વર્ષ 2021માં 6.90 મિલિયન અને વર્ષ 2031માં 7.73 મિલિયન થશે. અગાઉના દાયકાઓમાં ઝડપી શહેરી અને અતિ વાણિજ્યિક વિકાસને પગલે પરિવહન માગમાં તીવ્ર વધારો થયો છે, જેથી પરિવહન માળખા પર દબાણ વધ્યું છે. આ વિસ્તારની વસતિ વધવાની ધારણા સાથે વર્તમાન પરિવહન માળખાને મજબૂત કરવા અને તેનું વિસ્તરણ કરવા માળખાગત સુવિધામાં વધારો કરવાની તાતી જરૂર છે. અર્થતંત્રમાં વૃદ્ધિ અને અપર્યાપ્ત સરકારી પરિવહન સેવાઓ સાથે પેસેન્જર્સ ખાનગી પદ્ધતિઓ તરફ વળશે, જે વિસ્તારમાં વાહનની માલિકીમાં થઈ રહેલા વધારામાં દેખાય છે. તેનાથી માર્ગો પર ગીચતા વધવાની સાથે હવામાં પ્રદૂષણમાં પણ વધારો થશે. એટલે મેટ્રો રેલ સિસ્ટમ આવશ્યક છે.
સંયુકત રાષ્ટ્ર મહિલા હિફોરશી (Heforshe) ટપાલ ટીકિટ પર ટપાલ વિભાગ અને સંયુક્ત રાષ્ટ્ર ટપાલ પ્રશાસન વચ્ચે સંયુક્ત ઝુંબેશ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને સંયુક્ત રાષ્ટ્ર મહિલા હિફોરશી ટપાલ ટીકિટ પર સંયુક્ત ઝુંબેશ અંગે અવગત કરાવવામાં આવ્યા. આ ઉદેશ્ય માટે ટપાલ વિભાગ અને સંયુક્ત રાષ્ટ્ર ટપાલ પ્રશાસન (યુએનપીએ) વચ્ચે ફેબ્રુઆરી,2016માં એક સમજૂતિ જ્ઞાપન (એમઓયુ)પર હસ્તાક્ષર કરાયા હતા. આ સંયુક્ત ઝુંબેશમાં આંતરરાષ્ટ્રીય મહિલા દિવસના અવસરે 20 સી-ટીનેટ્સ અને બે ટીકિટોની મિનિએચર શીટના રૂપમાં ટીકિટ મુદ્રિત કરવામાં આવી હતી. સંયુકત રાષ્ટ્ર મહિલા હિફોરશી અભિયાન લૈંગિક સમાનતા માટે ચલાવાઈ રહેલું મજબૂત આંદોલન છે. જે સામાજીક બાબતોમાં સૌના લાભ માટે દુનિયાની અડધી વસતીને બીજી અડધી વસતી માટે એક સાથે લાવે છે. આ સંયુકત મદ્દો પૂરી દુનિયામાં મહિલાઓના સશકતીકરણ માટે સમર્પિત છે. આ લૈંગિક સમાનતાના મહાન ઉદેશ્યને પ્રોત્સાહન આપશે, જેનું ભારત સરકાર હાલના દિવસોમાં સતત સમર્થન કરી રહી છે. આ પ્રકારે, ટપાલ વિભાગ અને યૂએનપીએ 8 માર્ચ,2016ના રોજ આંતરરાષ્ટ્રીય મહિલા દિવસના ઉપલક્ષ્યમાં એક સંયુક્ત ટપાલ ટિકીટ જારી કરવાની એક સમજૂતિ પર સહમત થયા.
પ્રધાનમંત્રીનો રાષ્ટ્રીય બાળ કન્યા દિવસ પર સંદેશ

પ્રધાનમંત્રી શ્રી નરેન્દ્ર મોદીએ રાષ્ટ્રીય બાળ કન્યા દિવસ પર સંદેશ આપ્યો હતોઃ “રાષ્ટ્રીય બાળ કન્યા દિવસ બાળ કન્યાની ઉત્કૃષ્ટ સિદ્ધિઓની ઉજવણી કરવાનો દિવસ છે, જેમની અનેક ક્ષેત્રોમાં શ્રેષ્ઠ કામગીરી પર આપણને ગર્વ થાય છે. બાળ કન્યા સામે ભદભાવ ન કરવો અને બાળ કન્યા માટે સમાન તકો સુનિશ્ચિત કરવી જરૂરી છે. ચાલો આપણે જાતિ પર આધારિત પડકારોને દૂર કરવા અને જાતિગત સંવેદનશીલતા તેમજ જાતિ સમાનતા સ્થાપિત કરવાની આપણી પ્રતિબદ્ધતા પ્રતિપાદિત કરીએ.”
પ્રધાનમંત્રીએ સમગ્ર ભારતમાં ઉજવાતા વિવિધ તહેવારોનાં અવસરે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સમગ્ર ભારતમાં ઉજવાતા વિવિધ તહેવારોનાં અવસરે લોકોને શુભેચ્છા પાઠવી હતી. પ્રધાનમંત્રીએ કહ્યું, “મકરસંક્રાંતિનાં પાવન અવસર પર બધા દેશવાસિઓને ખુબ શુભકામનાઓ. દરેકને પોંગલની શુભેચ્છાઓ! માઘ બિહુની શુભકામનાઓ ધન્ય કરનારા તહેવાર ઉત્તરાયણની શુભેચ્છાઓ”
પ્રધાનમંત્રી શ્રીએ Google CEO સુંદર પિચાઈ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ ગૂગલના સીઈઓ શ્રી સુંદર પિચાઈ સાથે મુલાકાત કરી અને અન્ય બાબતોની સાથે ઈનોવેશન અને ટેક્નોલોજી અંગે ચર્ચા કરી. સુંદર પિચાઈના ટ્વીટના જવાબમાં પ્રધાનમંત્રી શ્રીએ ટ્વીટ કર્યું; “તમને સુંદર પિચાઈને મળીને અને નવીનતા, ટેક્નોલોજી અને વધુ વિશે ચર્ચા કરીને આનંદ થયો. માનવ સમૃદ્ધિ અને ટકાઉ વિકાસ માટે ટેકનો લાભ લેવા માટે વિશ્વ સાથે મળીને કામ કરવાનું ચાલુ રાખે તે મહત્વનું છે.
પ્રધાનમંત્રીની રવાન્ડાની મુલાકાત દરમિયાન ભારત અને રવાન્ડા વચ્ચે થયેલા સમજૂતીકરારો/દસ્તાવેજોની યાદી

ક્રમ ક્ષેત્ર સંધિ/સમજૂતી કરાર સહકારનાં ક્ષેત્રો ભારત તરફથી હસ્તાક્ષરકર્તા રવાન્ડા તરફથી હસ્તાક્ષરકર્તા 1. 31.5.2007નાં રોજ કૃષિ ક્ષેત્રમાં થયેલી સમજૂતી કૃષિ અને પશુ સંસાધનોનાં ક્ષેત્રમાં સહકારના સમજૂતી કરાર પર સુધારો સંશોધન, તકનીકી વિકાસ, ક્ષમતા નિર્માણ અને માનવ સંસાધન વિકાસ તેમજ રોકાણમાં વૃદ્ધિ પર ભાર મૂકીને કૃષિ અને પશુધનમાં સહકાર સ્થાપિત કરવો. શ્રી ટી. એસ. તિરુમૂર્તિ, સચિવ (આર્થિક સંબંધો), વિદેશ મંત્રાલય આદરણીય ગેરાલ્ડિન મુકેશિમાના, કૃષિ અને પશુ સંવર્ધન મંત્રી 2. સંરક્ષણ ક્ષમતા નિર્માણ, સંરક્ષણ ઉદ્યોગ, વિજ્ઞાન અને પૌદ્યોગિકી પર સહકાર સ્થાપિત કરવા માટે સમજૂતી ક્ષમતા નિર્માણ, સંરક્ષણ, ઉદ્યોગ, વિજ્ઞાન અને પૌદ્યોગિકી. શ્રી ટી. એસ. તિરુમૂર્તિ, સચિવ (આર્થિક સંબંધો), વિદેશ મંત્રાલય આદરણીય જેમ્સ કાબરેબે, સંરક્ષણ મંત્રી 3. સાંસ્કૃતિક 1975માં પ્રથમ વખત સમજૂતી વર્ષ 2018-2022 માટે સાંસ્કૃતિક આદાન-પ્રદાન કાર્યક્રમ પર સમજૂતી કરાર સંગીત અને નૃત્ય, થિયેટર, પ્રદર્શનો, સેમિનાર અને સમારંભ, પુરાતત્વ, આર્કાઇવ્સ, પુસ્તકાલય, સંગ્રહાલયો, સાહિત્ય, સંશોધન અને દસ્તાવેજીકરણ વગેરે શ્રી ટી. એસ. તિરુમૂર્તિ, સચિવ (આર્થિક સંબંધો), વિદેશ મંત્રાલય આદરણીય ઉવાકુ જુલિએન્ને, રમતગમત અને સાંસ્કૃતિક મંત્રી 4. ડેરી ક્ષેત્રમાં સહકાર આરએબી અને આઇસીએઆર વચ્ચે કૃષિ સંશોધન અને શિક્ષણ પર થયેલા સમજૂતી કરાર ડેરીમાં તાલીમ અને સંશોધન, ડેરી ઉત્પાદનોનું પ્રોસેસિંગ, દૂધની ગુણવત્તા અને સલામતીની ચકાસણી, પશુધનમાં બાયોટેકનોલોજીકલ ક્ષમતાનો ઉપયોગ શ્રી ટી. એસ. તિરુમૂર્તિ, સચિવ (આર્થિક સંબંધો), વિદેશ મંત્રાલય શ્રી પેટ્રિક કરંગ્વા, પીએચડી, ડિરેક્ટર જનરલ 5. ચર્મ અને આનુષંગિક ક્ષેત્રો એનઆઇઆરડીએ અને સીએસઆઇઆર-સીએલઆરઆઈ વચ્ચે ચર્મ અને આનુષંગિક ક્ષેત્રોમાં થયેલા જોડાણનાં સમજૂતીકરારો ડૉ. બી. ચંદ્રશેખરન, નિદેશક, સીએસઆઇઆર-સીએલઆરઆઈ શ્રીમતી કમ્પેટા સેયિન્ઝોગા, મહાનિદેશક, એનઆઇઆરડીએ 6. એલઓસી સમજૂતીઓ કિગલી વિશેષ આર્થિક ઝોનનાં વિસ્તરણ અને ઔદ્યોગિક પાર્કનાં વિકાસ માટે 100 મિલિયન ડોલર માટે એલઓસી સમજૂતી નદીમ પંજેતાન, મુખ્ય મહા પ્રબંધક, એક્ઝિમ બેંક આદરણીય ડો. ઉઝ્ઝેલ ન્દાગિજિમાના, નાણાં અને આર્થિક આયોજન મંત્રી 7. એલઓસી સમજૂતીઓ રવાન્ડામાં કૃષિ સિંચાઈ યોજના માટે 100 મિલિયન અમેરિકન ડોલર માટે એલઓસી સમજૂતી નદીમ પંજેતાન, ચીફ જનરલ મેનેજર, એક્ઝિમ બેંક આદરણીય ડૉ. ઉઝ્ઝેલ ન્દાગિજિમાના, નાણાં અને આર્થિક આયોજન મંત્રી 8. વેપાર વેપાર ક્ષેત્રે સહકારનું માળખાગત કાર્ય બંને દેશો વચ્ચે વેપાર અને આર્થિક સહકારને સુલભ, વિવિધતાસભર બનાવવા અને પ્રોત્સાહન આપવા. શ્રી ટી. એસ. તિરુમૂર્તિ, સચિવ (આર્થિક સંબંધો), વિદેશ મંત્રાલય આદરણીય વિન્સેન્ટ મુન્યેશ્યાકા વેપાર અને ઉદ્યોગ મંત્રી
પ્રધાનમંત્રીએ સ્વામી દયાનંદ સરસ્વતીની જયંતિ પ્રસંગે તેમને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ સ્વામી દયાનંદ સરસ્વતીની જયંતિ પ્રસંગે તેમને શ્રદ્ધાંજલિ અર્પણ કરી છે. પ્રધાનમંત્રી શ્રીએ પોતાના સંદેશમાં જણાવ્યું કે “સ્વામી દયાનંદ સરસ્વતી એક દૂરદ્રષ્ટા હતા, જેમણે શિક્ષણ અને સામાજિક સુધારા દ્વારા લોકોના જીવન ઉન્નત બનાવ્યા. એમની જયંતિ પ્રસંગે તેમને શ્રદ્ધાંજલિ.”
પ્રધાનમંત્રી શ્રીએ સરકારી માધ્યમિક શાળા, જંગ, અરુણાચલ પ્રદેશને તેની જાળવણી માટે અભિનંદન આપ્યા

પ્રધાનમંત્રી શ્રી નરેન્દ્ર મોદીએ અરુણાચલ પ્રદેશની જંગની સરકારી માધ્યમિક શાળાની સારી જાળવણી બદલ આનંદ વ્યક્ત કર્યો છે. મુખ્યમંત્રી શ્રી પેમા ખાંડુના ટ્વીટના જવાબમાં, પ્રધાનમંત્રી શ્રીએ ટ્વીટ કર્યું: “ખૂબ સરસ લાગે છે! આ શાળાના વિદ્યાર્થીઓ અને શિક્ષકોને અભિનંદન”
પ્રધાનમંત્રીએ પશ્ચિમ બંગાળના નાદિયા જિલ્લામાં માર્ગ અકસ્માતમાં ભોગ બનનારા લોકો માટે પીએમએનઆરએફમાંથી આર્થિક સહાય જાહેર કરી

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના નાદિયા જિલ્લામાં માર્ગ અકસ્માતમાં જે લોકો મૃત્યુ પામ્યા એ દરેકના નજીકના પરિજન માટે પ્રાઈમ મિનિસ્ટર્સ નેશનલ રિલિફ ફંડ (પીએમએનઆરએફ)માંથી રૂ. 2 લાખની આર્થિક સહાય જાહેર કરી છે, જ્યારે પ્રત્યેક ઘાયલ વ્યક્તિને રૂ. 50000 આપવામાં આવશે. પ્રધાનમંત્રી કાર્યાલયે ટ્વીટ કર્યુ; “પ્રધાનમંત્રીએ પશ્ચિમ બંગાળના નાદિયા જિલ્લામાં માર્ગ અકસ્માતમાં જે લોકો મૃત્યુ પામ્યા એ દરેકના નજીકના પરિજન માટે પ્રાઈમ મિનિસ્ટર્સ નેશનલ રિલિફ ફંડ (પીએમએનઆરએફ)માંથી રૂ. 2 લાખની આર્થિક સહાય જાહેર કરી છે, જ્યારે પ્રત્યેક ઘાયલ વ્યક્તિને રૂ. 50000 આપવામાં આવશે.”
હિમાચલ પ્રદેશના મુખ્યમંત્રીએ પ્રધાનમંત્રીની મુલાકાત લીધી

હિમાચલ પ્રદેશના મુખ્યમંત્રી જયરામ ઠાકુરે આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી કાર્યાલયે ટ્વીટ કર્યું; "આજે અગાઉ, હિમાચલ પ્રદેશના મુખ્યમંત્રી શ્રી @jairamthakurbjpએ
યુએઈના વિદેશી બાબતો અને આંતરરાષ્ટ્રીય સહયોગ મંત્રી પ્રધાનમંત્રીની મુલાકાતે

યુએઈના વિદેશી બાબતો અને આંતરરાષ્ટ્રીય સહયોગ મંત્રી મહામહિમ શેખ અબ્દુલ બિન ઝાયેદ અલ નાહ્યાન આજે પ્રધાનમંત્રી શ્રી નરેન્દ્ર મોદીને મળ્યા હતા. તેમણે અબુ ધાબીના પ્રિન્સ તરફથી પ્રધાનમંત્રી શ્રી નરેન્દ્ર મોદીને શુભેચ્છા પાઠવી હતી. પ્રધાનમંત્રીએ પણ ઉષ્માપૂર્વક તેમની શુભેચ્છાનો પ્રતિભાવ આપ્યો હતો. આ બંને મહાનુભવોએ વેપાર અને મૂડી રોકાણ, સંરક્ષણ અને લોકોથી લોકો સાથેના સંબંધો જેવા વિવિધ વિષયો ઉપર દ્વિપક્ષી સહયોગ અંગે ચર્ચા કરી હતી. મુલાકાતે આવેલા મંત્રીએ યુએઈ દ્વારા ભારતમાં રોકાણ માટે વધતી તકો અંગે ચર્ચા કરી હતી. પ્રધાનમંત્રીએ એડનોક દ્વારા ભારતમાં 44બિલિયન યુએસ ડોલરના ખર્ચે સ્થપાનારી વાર્ષિક 60 મિલિયન મેટ્રિક ટન ક્ષમતાની ગ્રિનફીલ્ડ મેગા રિફાઈનરી અને પેટ્રોલકેમિકલ સંકુલ સ્થાપવાના નિર્ણયનીપ્રસંશા કરી હતી અને આ અગાઉ દિવસ દરમ્યાન આ મુદ્દે થયેલા હસ્તાક્ષરને પણ આવકાર આપ્યો હતો. મુલાકાતે આવેલા મંત્રીએ યુએઈના અર્થતંત્રમાં અને કલ્યાણકારી પ્રવૃત્તિઓમાં ભારતીય સમુદાયના સહયોગની નોંધ લીધી હતી.
પ્રધાનમંત્રીએ રતલામમાં બસ અકસ્માતમાં માર્યા ગયેલાઓ પ્રત્યે શોક વ્યક્ત કર્યો

પ્રધાનમંત્રી નરેન્દ્ર મોદીએ મધ્ય પ્રદેશના રતલામમાં બસ અકસ્માતમાં માર્યા ગયેલાઓ પ્રત્યે શોક વ્યક્ત કર્યો હતો. પ્રધાનમંત્રીએ કહ્યું હતું કે, એમપીના રતલામમાં બસ અકસ્માતમાં જાનહાનીથી ખૂબજ વ્યથિત છું. મૃતકોના પરિવારો પ્રત્યે મારી સંવેદના. રતલામમાં અકસ્માતમાં ઈજાગ્રસ્તો ઝડપથી સ્વસ્થ થાય એવી શુભકામના.
પ્રધાનમંત્રીએ ઝારખંડના સ્થાપના દિવસે રાજ્યના નાગરિકોને પોતાની શુભકામના પાઠવી

પ્રધાનમંત્રી શ્રી નરેન્દ્ર મોદીએ ઝારખંડના સ્થાપના દિવસ પર રાજ્યના નાગરિકોને પોતાની શુભકામના પાઠવી હતી. પોતાના સંદેશમાં પ્રધાનમંત્રીએ કહ્યું – ઝારખંડના સ્થાપના દિવસ પર હું ઝારખંડના લોકોને પોતાની શુભકામના આપું છું. મારી કામના છે કે આવનારા વર્ષોમાં ઝારખંડ નિરંતર પ્રગતિ કરતું રહે.
પીએમ 19મી જૂને પ્રગતિ મેદાન સંકલિત ટ્રાન્ઝિટ કોરિડોર પ્રોજેક્ટને સમર્પિત કરશે

પ્રધાનમંત્રી શ્રી નરેન્દ્ર મોદી 19મી જૂન, 2022ના રોજ સવારે 10:30 વાગ્યે પ્રગતિ મેદાન સંકલિત ટ્રાન્ઝિટ કોરિડોર પ્રોજેક્ટની મુખ્ય ટનલ અને પાંચ અંડરપાસ રાષ્ટ્રને સમર્પિત કરશે. આ પ્રસંગે તેઓ સભાને પણ સંબોધન કરશે. ઈન્ટિગ્રેટેડ ટ્રાન્ઝિટ કોરિડોર પ્રોજેક્ટ પ્રગતિ મેદાન રિડેવલપમેન્ટ પ્રોજેક્ટનો અભિન્ન ભાગ છે. પ્રગતિ મેદાન ઈન્ટીગ્રેટેડ ટ્રાન્ઝિટ કોરિડોર પ્રોજેક્ટ રૂ. 920 કરોડ કરતાં વધુના ખર્ચે બનાવવામાં આવ્યો છે. સંપૂર્ણ રીતે કેન્દ્ર સરકાર દ્વારા ભંડોળ પૂરું પાડવામાં આવ્યું છે. તેનો ઉદ્દેશ્ય પ્રગતિ મેદાન ખાતે વિકસાવવામાં આવી રહેલા નવા વિશ્વ કક્ષાના પ્રદર્શન અને સંમેલન કેન્દ્રમાં મુશ્કેલી મુક્ત અને સરળ ઍક્સેસ પ્રદાન કરવાનો છે, જેનાથી પ્રગતિ મેદાન ખાતે યોજાતા કાર્યક્રમોમાં પ્રદર્શકો અને મુલાકાતીઓની સહભાગીતા સરળ બને છે. પ્રોજેક્ટની અસર, જોકે, પ્રગતિ મેદાનથી ઘણી આગળ હશે કારણ કે તે મુશ્કેલી મુક્ત વાહનોની અવરજવરને સુનિશ્ચિત કરશે, પ્રવાસીઓના સમય અને ખર્ચને મોટા પ્રમાણમાં બચાવવામાં મદદ કરશે. શહેરી ઈન્ફ્રાસ્ટ્રક્ચરમાં પરિવર્તન દ્વારા લોકો માટે સરળ જીવન સુનિશ્ચિત કરવાની સરકારની સર્વગ્રાહી દ્રષ્ટિનો એક ભાગ છે. મુખ્ય ટનલ પ્રગતિ મેદાનમાંથી પસાર થતા પુરાણા કિલા રોડ મારફતે રિંગ રોડને ઈન્ડિયા ગેટ સાથે જોડે છે. છ લેન વિભાજિત ટનલના બહુવિધ હેતુઓ છે, જેમાં પ્રગતિ મેદાનના વિશાળ બેઝમેન્ટ પાર્કિંગમાં પ્રવેશનો સમાવેશ થાય છે. ટનલનો એક અનોખો ઘટક એ છે કે મુખ્ય ટનલ રોડની નીચે બે ક્રોસ ટનલ બનાવવામાં આવી છે જેથી પાર્કિંગની બંને બાજુથી વાહનવ્યવહારને સરળ બનાવી શકાય. તે સ્માર્ટ ફાયર મેનેજમેન્ટ, આધુનિક વેન્ટિલેશન અને ઓટોમેટેડ ડ્રેનેજ, ડિજિટલી નિયંત્રિત સીસીટીવી અને ટનલની અંદર જાહેર જાહેરાત સિસ્ટમ જેવી ટ્રાફિકની સરળ હિલચાલ માટે નવીનતમ વૈશ્વિક માનક સુવિધાઓથી સજ્જ છે. આ લાંબા સમયથી રાહ જોવાતી ટનલ ભૈરોન માર્ગના વૈકલ્પિક માર્ગ તરીકે સેવા આપશે, જે તેની કેરેજ ક્ષમતા કરતાં ઘણી આગળ ચાલી રહી છે અને ભૈરોન માર્ગના અડધાથી વધુ ટ્રાફિક લોડને વહન કરે તેવી અપેક્ષા છે. ટનલની સાથે, છ અંડરપાસ હશે – ચાર મથુરા રોડ પર અને એક ભૈરોન માર્ગ પર અને એક રિંગ રોડ અને ભૈરોન માર્ગના ઈન્ટરસેક્સન પર.
પ્રધાનમંત્રી આવતી કાલે વારણસીમાં ફ્રાન્સનાં રાષ્ટ્રપતિ શ્રીઇમૈનુઅલમેક્રોનનું સ્વાગત કરશે

પ્રધાનમંત્રી શ્રી નરેન્દ્ર મોદી આવતી કાલે (12-03-2018) સવારે વારાણસીમાં ફ્રાન્સના રાષ્ટ્રપતિ ઈમૈનુઅલ મેક્રોનનું સ્વાગત કરશે બંને નેતાઓ વારાણસી પરત ફરતા પહેલા મિર્ઝાપુર રવાના થશે, જ્યાં તેઓ સૌર ઉર્જા પ્લાન્ટનું ઉદઘાટન કરશે. વારણસીમાં, બંને નેતાઓ દિનદયાળ હસ્તકળા સંકુલની મુલાકાત લેશે. તેઓ કારીગરો સાથે વાર્તાલાપ પણ કરશે અને તેમની શિલ્પકળાનાં પ્રદર્શનને નિહાળશે. પ્રધાનમંત્રી મોદી અને રાષ્ટ્રપતિ મેક્રોન વારાણસીમાં પ્રસિદ્ધ અસ્સી ઘાટ પહોંચશે, જ્યાંથી તેઓગંગા નદીનો ઘાટોની આસપાસ વિહાર કરવા માટે નૌકાનીસવારી કરશે અને અંતે ઐતિહાસિક દશાશ્વમેઘ ઘાટની મુલાકાતે પહોંચશે. પ્રધાનમંત્રી શ્રી મોદીએ ફ્રાન્સનાં રાષ્ટ્રપતિનાંસન્માનમાં બપોરનાં ભોજનનું આયોજન પણ કરશે. બપોરે, પ્રધાનમંત્રી વારણસીમાં મદુદીહ રેલવે સ્ટેશન અને પટનાની વચ્ચે શરૂ થતી ટ્રેનને લીલી ઝંડી આપી રવાના કરશે. તેઓ વિવિધ વિકાસ પરિયોજનાઓનું લોકાર્પણ કરશે અને વારાણસીના ડીએલડબલ્યુ મેદાનમાં એક જાહેર સભાને સંબોધિત કરશે.
પ્રધાનમંત્રીએ એ તમામ લોકોને અભિનંદન પાઠવ્યા જેમને રાષ્ટ્રીય ફિલ્મ પુરસ્કાર એનાયત કરવામાં આવ્યા છે

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય ફિલ્મ પુરસ્કાર એનાયત કરવામાં આવેલ તમામ લોકોને અભિનંદન પાઠવ્યા છે. કેન્દ્રીય મંત્રી શ્રી અનુરાગ સિંહ ઠાકુરના ટ્વીટના જવાબમાં પ્રધાનમંત્રીએ ટ્વીટ કર્યું: “જેમને રાષ્ટ્રીય ફિલ્મ પુરસ્કાર એનાયત કરવામાં આવ્યા છે તેઓને અભિનંદન. આ સન્માન તેમની સર્જનાત્મકતા અને મનોરંજન, કલા અને સંસ્કૃતિની દુનિયામાં યોગદાનની યોગ્ય માન્યતા છે.”
પ્રધાનમંત્રી મોદીએ શૈક્ષણિક ક્ષેત્રમાં સુધારાની ચર્ચા કરવા સમીક્ષા બેઠક યોજી

પ્રધાનમંત્રી શ્રી નરેન્દ્ર મોદીએ આજે રાષ્ટ્રીય શિક્ષણ નીતિ (એનઇપી) સહિત શૈક્ષણિક ક્ષેત્રમાં જરૂરી સુધારા અને મુદ્દાઓ પર ચર્ચાવિચારણા કરવા માટે એક બેઠક યોજી હતી. આ બેઠકમાં તેમણે શિક્ષણમાં ટેકનોલોજીના ઉપયોગ પર અને આ ટેક્નોલોજીના ઉપયોગનો સ્વીકાર અને એના થકી શિક્ષણ પ્રદાન કરવા પર વિશેષ ભાર મૂકવામાં આવ્યો હતો. આ ટેકનોલોજીમાં ઓનલાઇન ક્લાસીસ, એજ્યુકેશન પોર્ટલ અને સમર્પિત એજ્યુકેશન ચેનલો પર વર્ગ મુજબ પ્રસારણ સામેલ છે. આ બેઠકમાં નવા રાષ્ટ્રીય શૈક્ષણિક માળખા દ્વારા ગુણવત્તાયુક્ત શિક્ષણની સાતત્યપૂર્ણ સુલભતા, પ્રાથમિક શિક્ષણની ગુણવત્તામાં સુધારો કરવા પર ધ્યાન કેન્દ્રિત કરવામાં આવ્યું હતું. નવું રાષ્ટ્રીય શૈક્ષણિક માળખું એકથી વધારે ભાષા પર કેન્દ્રિત છે, જેમાં 21મી સદીની કુશળતા, રમત અને કળા, પર્યાવરણ વગેરે મુદ્દાને સામેલ કરવામાં આવ્યાં છે. બેઠકમાં શાળાઓ અને ઉચ્ચ સ્તરે શિક્ષણ માટે વિવિધ પદ્ધતિઓ એટલે કે ઓનલાઇન પદ્ધતિ, ટીવી ચેનલો, રેડિયો, પોડકાસ્ટ વગેરેમાં ટેકનોલોજીના ઉપયોગ અને પ્રોત્સાહનની વિગતવાર ચર્ચા થઈ હતી. ભારતીય શૈક્ષણિક વ્યવસ્થાને આંતરરાષ્ટ્રીય સ્તરના ઉચ્ચ ધારાધોરણોને સમકક્ષ બનાવીને ઉચ્ચ શિક્ષણની સ્થિતિને સુધારવાની ચર્ચા થઈ હતી, જેથી શિક્ષણને અસરકારક, સર્વસમાવેશક, ભારતીય સંસ્કૃતિ અને નીતિમત્તાના મૂલ્યોને જાળવીને સમકાલીન બનાવી શકાય. સંપૂર્ણપણે જોઈએ તો બેઠકમાં બાળકોના વિકાસ અને શિક્ષણ, મૂળભૂત સાક્ષરતા અને આંકડાકીય જાણકારી, સમકાલીન શૈક્ષણિક પદ્ધતિઓના સ્વીકાર, ભારતની સાંસ્કૃતિક અને ભાષાકીય વિવિધતાને જાળવવા પર ભાર મૂકવામાં આવ્યો હતો, જેમાં વિશેષ ભાર શિક્ષણને રોજગાર અભિમુખ બનાવવા પર મૂકવામાં આવ્યો હતો. બેઠકમાં ઉચ્ચ ગુણવત્તાયુક્ત શિક્ષણ સુનિશ્ચિત કરીને જીવંત નોલેજ સોસાયટીની રચના કરવા શૈક્ષણિક સુધારા કરવાનો નિર્ણય લેવાયો હતો, જેથી ભારતને ‘ગ્લોબલ નોલેજ સુપર પાવર’ બનાવી શકાય. આ લક્ષ્યાંકો હાંસલ કરવા અને અસરકારક શૈક્ષણિક વહીવટી સુનિશ્ચિત કરવા ટેકનોલોજીનો બહોળો ઉપયોગ કરવામાં આવશે, જેમાં આર્ટિફિશિયલ ઇન્ટેલિજન્સને પ્રોત્સાહન આપવામાં આવશે.
રોમ અને ગ્લાસ્ગોના પ્રવાસે રવાના થતા પૂર્વે પ્રધાનમંત્રીનું પ્રસ્થાન નિવેદન

હું 29 થી 31 ઓક્ટોબર 2021 દરમિયાન મહામહિમ પ્રધાનમંત્રી મારીઓ દ્રાઘીના આમંત્રણ પર ઇટાલીના રોમ અને વેટિકન સિટીની મુલાકાત લઇશ, ત્યારબાદ હું મહામહિમ પ્રધાનમંત્રી બોરીસ જ્હોન્સનના આમંત્રણ પર 1 અને 2 નવેમ્બર 2021 દરમિયાન યુનાઇટેડ કિંગડમના ગ્લાસ્ગોની મુલાકાત લઇશ. રોમમાં, હું
મંત્રીમંડળને ભારત અને મોરોક્કો વચ્ચે યુવા સંબંધિત બાબતો પર સહકાર સ્થાપિત કરવા માટે થયેલા સમજૂતી કરારની જાણકારી આપવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને મોરક્કો વચ્ચે યુવા સંબંધિત બાબતો વચ્ચે ફેબ્રુઆરી, 2019માં થયેલા સમજૂતીકરાર (એમઓયુ)ની જાણકારી આપવામાં આવી હતી. આ સમજૂતી કરારનો ઉદ્દેશ કાર્યક્રમો અને પ્રવૃત્તિઓ, માહિતી અને જાણકારીઓની વહેંચણી તથા યુવા આદાન-પ્રદાનમાં સહભાગીદારી મારફતે યુવા સંબંધિત બાબતો પર બંને દેશો વચ્ચે થયેલા સહકારને મજબૂત કરવાનો અને પ્રોત્સાહન આપવાનો છે. યુવા સંબંધિત બાબતો પર સહકારનાં ક્ષેત્રોમાં સામેલ છેઃ યુવાસંબંધિતકાર્યક્રમોનીસંસ્થા; આંતરરાષ્ટ્રીય સેમિનારો અને પરિષદોમાં એકબીજાને આમંત્રણ; છાપેલી સામગ્રીઓ, ફિલ્મો, અનુભવો, સંશોધન અને અન્ય માહિતીનું આદાન-પ્રદાન; યુવા કેમ્પ, યુવા તહેવારો અને અન્ય સહકારી યુવા કાર્યક્રમોમાં સહભાગીતા. આ સમજૂતીકરારમાં એવો ઉલ્લેખ પણ કરવામાં આવ્યો છે કે, વર્ષ 2019થી બંને દેશો મહત્તમ 10 દિવસનાં ગાળા માટે 20 સભ્યોનાં યુવા પ્રતિનિધિમંડળનું વાર્ષિક આદાન-પ્રદાન કરશે.
મંત્રીમંડળે ભારત અને યુકે વચ્ચે ટકાઉ શહેરી વિકાસના ક્ષેત્રે તકનીકિ સહયોગ અંગે થયેલા સમજૂતીના કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળને ભારત અને યુકે વચ્ચે ટકાઉ શહેરી વિકાસના ક્ષેત્રે તકનીકિ સહયોગ અંગે એપ્રિલ 2018માં થયેલા સમજૂતિના કરાર અંગે માહિતી આપવામાં આવી હતી. વિગત: આ સમજૂતીનો ઉદ્દેશ ભારત અને યુકે વચ્ચે ટકાઉ શહેરી વિકાસ અંગે સંસ્થાકિય સહયોગ માટે સુગમતા કરી આપવાનો તથા તેને મજબૂત બનાવવાનો છે. સહયોગનાં ક્ષેત્રોમાં સ્માર્ટ સિટીનો વિકાસ, ઘન કચરાનો નિકાલ, પરવડે તેવા પર્યાવરણલક્ષી આવાસો, પાણીજન્ય કચરાનો નિકાલ, શહેરી સંસ્થાઓના ક્ષમતા નિર્માણ, શહેરી વિસ્તારોમાં કૌશલ્ય વિકાસ, શહેરી હેરફેર, ઈન્ટેલિજન્ટ ટ્રાન્સપોર્ટ સિસ્ટમ, પરિવહનલક્ષી વિકાસ, અભિનવ નાણાં પ્રણાલી અને કરારના પક્ષકારો વચ્ચે પરસ્પર સહમત થયા હોય તેવા સંબંધિત ક્ષેત્રોને આવરી લેવાનો હતો. અમલીકરણની વ્યુહરચનાઃ આ સમજૂતિનાઆ કરાર હેઠળ એક ભારત-યુકે સંયુક્ત કાર્યકારી જૂથ (
મંત્રીમંડળે યુવાલક્ષી બાબતોમાં સહકાર પર ભારત અને આર્મેનિયા વચ્ચે સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને યુવાનો સાથે સંબંધિત બાબતોમાં સહકાર માટે ભારત અને આર્મેનિયા વચ્ચે થયેલા સમજૂતીકરારની જાણ કરવામાં આવી હતી. આ એમઓયુ પર એપ્રિલ, 2017માં હસ્તાક્ષર થયા હતા. આ એમઓયુ પાંચ વર્ષના ગાળા માટે લાગુ રહેશે. પછી પાંચ વર્ષના અનુગામી ગાળા માટે ઓટોમેટિક રિન્યૂ થશે, જો બંનેમાંથી કોઈ પણ પક્ષ એમઓયુ પૂર્ણ થવાના છ મહિના અગાઉ તેને રિન્યૂ કરવાનો ઇરાદો જણાવે, તો રિન્યૂ નહીં થાય. એક પક્ષ બીજા પક્ષને લેખિતમાં છ મહિના અગાઉ નોટિસ આપીને તેને રદબાતલ કરી શકશે. એમઓયુનો ઉદ્દેશ પક્ષો દ્વારા આયોજિત ઇવેન્ટ અને પ્રવૃત્તિઓમાં સહભાગીદારી મારફતે યુવાન સંબંધિત બાબતો પર બંને દેશો વચ્ચે સહકારને મજબૂત કરશે અને પ્રોત્સાહન આપશે, માહિતી અને જાણકારીનું આદાનપ્રદાન વધારશે તથા બંને દેશો વચ્ચે યુવાનોનું આદાનપ્રદાન વધારશે. યુવાનો સંબંધિત બાબતો પર સહકારના ક્ષેત્રોમાં યુવાનોનું આદાનપ્રદાન, યુવા સંસ્થાના પ્રતિનિધિઓ અને યુવાનોલક્ષી નીતિનિર્માણના ઇનચાર્જ સરકારી અધિકારીઓ સામેલ છે. તે બંને દેશોમાં યુવાન સંબંધિત બાબતો પર આયોજિત પરિષદો અને સેમિનારમાં આમંત્રણ આપવા માટે લાગુ થશે. વળી યુવાનો સાથે સંબંધિત બાબતો પર સંશોધન અને અન્ય માહિતીના ક્ષેત્રમાં સહકાર સ્થાપિત કરવામાં આવશે, ખાસ કરીને યુથ કેમ્પ, યુથ ફેસ્ટિવલ અને બંને દેશોમાં આયોજિત અન્ય યુથ ઇવેન્ટમાં સહભાગીદારી સામેલ છે.
પ્રધાનમંત્રીએ લોકોને ઓણમની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દરેકને, ખાસ કરીને કેરળના લોકોને અને વિશ્વભરમાં ફેલાયેલા મલયાલી સમુદાયને ઓણમના અવસર પર શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; “દરેક વ્યક્તિને, ખાસ કરીને કેરળ અને વિશ્વભરમાં ફેલાયેલા મલયાલી સમુદાયના લોકોને ઓણમની શુભેચ્છાઓ. આ તહેવાર કુદરત માતાની મહત્વપૂર્ણ ભૂમિકા અને આપણા મહેનતુ ખેડૂતોના મહત્વને પુનઃપુષ્ટ કરે છે. ઓણમ આપણા સમાજમાં સંવાદિતાની ભાવનાને આગળ વધારશે.”
પ્રધાનમંત્રીએ વીડિયો સંદેશ મારફતે મણિપુર સંગાઈ મહોત્સવને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો સંદેશ મારફતે મણિપુર સંગાઈ મહોત્સવને સંબોધન કર્યું હતું. રાજ્યમાં સૌથી ભવ્ય તહેવાર તરીકે ઓળખાતા મણિપુર સંગાઇ ફેસ્ટિવલ મણિપુરને વિશ્વ કક્ષાનાં પર્યટન સ્થળ તરીકે પ્રોત્સાહિત કરવામાં મદદ કરે છે. આ તહેવારનું નામ રાજ્યનાં પ્રાણી, સંગાઇના નામ પરથી રાખવામાં આવ્યું છે, જે માત્ર મણિપુરમાં જ જોવા મળતું ભવાંએ શિંગડાવાળું હરણ છે. અહીં ઉપસ્થિત જનમેદનીને સંબોધતા પ્રધાનમંત્રીએ મણિપુરના લોકોને મણિપુર સંગાઈ મહોત્સવનાં સફળ આયોજન બદલ અભિનંદન પાઠવ્યા હતા. તેમણે ધ્યાન દોર્યું હતું કે, કોરોના મહામારીને કારણે બે વર્ષના ગાળા પછી આ મહોત્સવનું આયોજન કરવામાં આવી રહ્યું છે અને તેમણે મોટા પાયે વ્યવસ્થા બદલ આનંદ વ્યક્ત કર્યો હતો. પ્રધાનમંત્રીએ કહ્યું હતું કે, "મણિપુર સંગાઈ મહોત્સવ મણિપુરનાં લોકોની ભાવના અને જુસ્સાને પ્રદર્શિત કરે છે." તેમણે આ મહોત્સવનું આયોજન કરવા બદલ મણિપુર સરકાર અને મુખ્યમંત્રી શ્રી એન બિરેન સિંહનાં પ્રયાસો અને વિસ્તૃત વિઝનની પ્રશંસા કરી હતી. મણિપુરની વિપુલ કુદરતી સુંદરતા, સાંસ્કૃતિક સમૃદ્ધિ અને વિવિધતા પર ભાર મૂકીને પ્રધાનમંત્રીએ કહ્યું હતું કે, દરેક વ્યક્તિ ઓછામાં ઓછી એક વખત રાજ્યની મુલાકાત લેવા ઇચ્છે છે અને વિવિધ મણિઓની બનેલી સુંદર માળા સાથે સરખામણી કરી હતી. પ્રધાનમંત્રીએ વધુમાં ઉમેર્યું હતું કે, મણિપુર એક ભવ્ય માળા જેવું જ છે, જ્યાં કોઈ પણ વ્યક્તિ રાજ્યમાં મિની ભારતનાં દર્શન કરી શકે છે. પ્રધાનમંત્રીએ ભારપૂર્વક જણાવ્યું હતું કે, ભારત તેના અમૃત કાળમાં 'એક ભારત, શ્રેષ્ઠ ભારત'ની ભાવના સાથે આગેકૂચ કરી રહ્યું છે. સંગાઈ મહોત્સવના વિષય એટલે કે 'એકતાનો ઉત્સવ' પર પ્રકાશ પાડતા પ્રધાનમંત્રીએ જણાવ્યું હતું કે, આ મહોત્સવનું સફળ આયોજન આગામી દિવસોમાં દેશ માટે ઊર્જા અને પ્રેરણાના સ્ત્રોત તરીકે કામ કરશે. પ્રધાનમંત્રીએ કહ્યું હતું કે, "સંગાઈ માત્ર મણિપુરનું રાજ્ય પ્રાણી જ નથી, પણ ભારતની આસ્થા અને માન્યતાઓમાં પણ વિશેષ સ્થાન ધરાવે છે. સંગાઈ મહોત્સવ ભારતની જૈવવિવિધતાની ઉજવણી પણ કરે છે." તેમણે વધુમાં ઉમેર્યું હતું કે, તે પ્રકૃતિ સાથે ભારતનાં સાંસ્કૃતિક અને આધ્યાત્મિક સંબંધોની ઉજવણી પણ કરે છે. પ્રધાનમંત્રીએ એવી પણ માહિતી આપી હતી કે, આ તહેવાર સ્થાયી જીવનશૈલી પ્રત્યે અનિવાર્ય સામાજિક સંવેદનશીલતાને પ્રેરિત કરે છે. તેમણે જણાવ્યું હતું કે, "જ્યારે આપણે પ્રકૃતિ, પ્રાણીઓ અને છોડને આપણા તહેવારો અને ઉજવણીનો ભાગ બનાવીએ છીએ, ત્યારે સહ-અસ્તિત્વ આપણાં જીવનનો સહજ ભાગ બની જાય છે." પ્રધાનમંત્રીએ આનંદની લાગણી વ્યક્ત કરી હતી કે, સંગાઈ મહોત્સવનું આયોજન ફક્ત રાજ્યની રાજધાનીમાં જ નહીં, પણ સમગ્ર રાજ્યમાં થઈ રહ્યું છે, જેથી 'એકતાનાં પર્વ'ની ભાવનાનું વિસ્તરણ થાય છે. શ્રી મોદીએ ધ્યાન દોર્યું હતું કે, નાગાલેન્ડની સરહદથી મ્યાનમારની સરહદ સુધી આશરે 14 સ્થળો પર આ તહેવારનાં વિવિધ મિજાજ અને રંગો જોવા મળશે. તેમણે પ્રશંસનીય પહેલની પ્રશંસા કરી હતી અને કહ્યું હતું કે, "જ્યારે આપણે આ પ્રકારના કાર્યક્રમોને વધુને વધુ લોકો સાથે જોડીએ છીએ, ત્યારે જ તેની સંપૂર્ણ ક્ષમતા સામે આવે છે." સંબોધનનાં સમાપનમાં પ્રધાનમંત્રીએ આપણા દેશમાં તહેવારો અને મેળાઓની સદીઓ જૂની પરંપરાનો ઉલ્લેખ કર્યો હતો અને ધ્યાન દોર્યું હતું કે, તે ન માત્ર આપણી સંસ્કૃતિને સમૃદ્ધ બનાવે છે, પણ સ્થાનિક અર્થતંત્રને પણ વેગ આપે છે. તેમણે ઉમેર્યું હતું કે, સંગાઇ ફેસ્ટિવલ જેવા કાર્યક્રમો રોકાણકારો અને ઉદ્યોગો માટે પણ એક મુખ્ય આકર્ષણ છે. પ્રધાનમંત્રીએ અંતમાં જણાવ્યું હતું કે, "મને સંપૂર્ણ વિશ્વાસ છે કે, ભવિષ્યમાં આ તહેવાર રાજ્યમાં હર્ષોલ્લાસ અને વિકાસનું શક્તિશાળી માધ્યમ બનશે."
પ્રધાનમંત્રી 11-12 માર્ચે ગુજરાતની મુલાકાતે આવશે

પ્રધાનમંત્રી શ્રી નરેન્દ્ર મોદી 11-12 માર્ચ, 2022ના રોજ ગુજરાતની મુલાકાત લેશે. 11મી માર્ચના રોજ સાંજે 4 વાગ્યે, પ્રધાનમંત્રી ગુજરાત પંચાયત મહાસંમેલનમાં ભાગ લેશે અને સભાને સંબોધશે. પ્રધાનમંત્રી 12મી માર્ચે સવારે 11 વાગ્યે રાષ્ટ્રીય રક્ષા યુનિવર્સિટી (